# Associació Econòmica Integral Regional

L'Associació Econòmica Integral Regional (en anglès: Regional Comprehensive Economic Partnership o RCEP, per les seves sigles) és un acord de lliure comerç a la regió d'Àsia-Pacífic dels deu Estats de l'ASEAN (és a dir, Brunei, Cambodja, Indonèsia, Laos, Malàisia, Myanmar, Filipines, Singapur, Tailàndia i el Vietnam), als quals s'han unit cinc més: Austràlia, Corea del Sud, el Japó, Nova Zelanda i la Xina. Els 15 països membres representen al voltant del 30% de la població mundial i el 29% del PIB mundial, la qual cosa el converteix en el major bloc comercial. Va ser signat, de manera virtual degut la pandèmia per coronavirus, en la Cimera de l'ASEAN organitzada pel Vietnam el 15 de novembre de 2020, i s'espera que entri en vigor dins de dos anys, després que hagi estat ratificat pels països membres.
El pacte comercial, que inclou una mescla de països d'ingressos alts, mitjans i baixos, es va concebre en la Cimera de l'ASEAN de 2011 a Bali (Indonèsia), mentre que les seves negociacions es van iniciar oficialment durant la Cimera de l'ASEAN de 2012 a Cambodja. S'esperava que eliminés al voltant del 90% dels aranzels sobre les importacions entre els seus signataris en un termini de 20 anys a partir de la seva entrada en vigor, i que establís normes comunes per al comerç electrònic, el comerç i la propietat intel·lectual. Les normes d'origen unificades ajudaran a facilitar les cadenes de subministrament internacionals i a reduir els costos d'exportació en tot el bloc.
El RCEP és el primer acord de lliure comerç entre la Xina, el Japó i Corea del Sud, tres de les quatre economies més grans d'Àsia. En el moment de la seva signatura, els analistes van predir que ajudaria a estimular l'economia enmig de la pandèmia per COVID-19, així com a "tirar del centre de gravetat econòmic cap a Àsia" i amplificar la decadència dels Estats Units en assumptes econòmics i polítics.

## Notes

* ↑ Austràlia, Brunei, el Japó, Nova Zelanda, Singapur i Corea del Sud
* ↑ La Xina, Indonèsia, Malàisia, Tailàndia i Vietnam
* ↑ Cambodja, Filipines, Laos i Myanmar

## Referències

* ↑ «La Xina crea la zona de lliure comerç més gran del món», 15-11-2020. [Consulta: 17 novembre 2020].
* ↑ NacióDigital. «La Xina i 14 països més creen la zona de lliure comerç més gran del món | NacióDigital». [Consulta: 17 novembre 2020].
* ↑ «RCEP: Asia-Pacific nations sign world's biggest trade pact» (en anglès). www.aljazeera.com [Consulta: 15 novembre 2020].
* ↑ «Asia-Pacific nations sign world's largest trade pact RCEP» (en anglès). CNA, 15-11-2020. Arxivat de l'original el 2020-11-15. [Consulta: 17 novembre 2020].
* ↑ «Archived copy». Arxivat de l'original el 15 novembre 2020.
* 1 2 «China declares victory as 15 nations sign world's biggest free-trade deal» (en anglès). South China Morning Post, 15-11-2020 [Consulta: 15 novembre 2020].
* ↑ «RCEP: Challenges and Opportunities for India, 25 juliol 2013, RSIS, Singapore». Arxivat de l'original el 30 de desembre 2013.
* 1 2 «What is RCEP and what does an Indo-Pacific free-trade deal offer China?» (en anglès). South China Morning Post, 12-11-2020 [Consulta: 15 novembre 2020].
* ↑ «US being left behind after Asia forms world's biggest trade bloc RCEP: US Chamber» (en anglès). CNA, 18-11-2020 [Consulta: 18 novembre 2020]. Arxivat 18 de novembre 2020 a Wayback Machine.
* ↑ «Why the U.S. Could Be the Big Loser in the Huge RCEP Trade Deal Between China and 14 Other Countries» (en anglès). Time, 18-11-2020 [Consulta: 18 novembre 2020].